Jefferson Starship

Jefferson Starship er amerikansk rockegruppe som ble dannet i 1974 av Paul Kantner, Grace Slick, Marty Balin, David Freiberg, Johny Barbata, Pete Sears, Craig Chaquico og Papa John Creach. De skrev, spilte inn og framførte sanger som «Ride the Tiger», «Miracles», «With Your Love», «Black Widow», «Runaway», «Jane», «Find Your Way Back» og «Layin' It On the Line».

Gruppa er en videreføring av Jefferson Airplane (1965–1972) som Paul Kantner og Grace Slick var en del av. Paul Kantner hadde gjort fem studioalbum med Jefferson Airplane, men ved 1970 hadde indre problemer begynte rive gruppa fra hverandre. Trommeslageren Spencer Dryden forlot gruppa i 1970, og en splid mellom Marty Balin, gruppas grunnlegger, og resten av bandet i oktober samme år, førte til at også Balin forsvant. Kantner dro fordel av den uvirksomme tiden ved å spille inn et konseptalbum kalt Blows Against the Empire (1970). Det er kreditert «Paul Kantner & Jefferson Starship», og var første gang Jefferson Starship-navnet var i bruk, men ikke med musikerne som utgjorde den senere gruppas medlemmer, og som først ble samlet fire år senere.George-Warren, Holly; Romanowski, Patricia & Pareles, Jon (2001): The Rolling Stone Encyclopedia of Rock & Roll, revidert utgave, Fireside. ISBN 0-7432-0120-5.Giles, Jeff (15. august 2014): «How Jefferson Airplane Became Jefferson Starship – And Then Just Starship», Ultimate Classic Rock

Jefferson Starship bevegde seg etter hvert langt fra dets motkulturelle røtter i Jefferson Airplane, særlig da Grace Slick forlot gruppa i 1978 etter en skandaleopptreden i Tyskland. Hennes rolle ble fylt av sangeren Mickey Thomas (tidligere Elvin Bishop Group), og Jefferson Starships neste utgivelse, Freedom at Point Zero, fikk hitsangen «Jane» som staket opp vegen mot radiovennlige kjærlighetssanger som gruppa kom til å følge i et moderne poppreg på linje med andre grupper som Toto og Boston. Fra 1994 var Diana Mangano den kvinnelige forsangeren.

Navnet Jefferson Starship ble juridisk nedlagt i 1985 da Paul Kantner forlot bandet, og de gjenværende medlemmene fortsatte da under navnet Starship, men «Jefferson Starship» ble gjenoppvekket atter en gang tidlig på 1990-tallet da Kantner hadde de lovmessige rettighetene til å bruke navnet igjen for hans soloprosjekter med Chaquico. Navnet ble benyttet på nytt i 2008 ved Slick og gruppas tidligere manager, Bill Thompson.

 Medlemmer 
Gruppas oppstilling av medlemmer har endret seg i årenes løp, men for sesongen 1974-1975 var den klassiske besetningen som følgende:

 Grace Slick - vokal
 Marty Balin - vokal, gitar
 Paul Kantner - gitar, banjo, vokal
 Craig Chaquico - førstegitar, synthesizer, koring
 Pete Sears - bass, tangentinstrumenter, gitar, koring
 David Freiberg - tangentinstrumenter, synthesizers, bass, vokal
 John Barbata - trommer
 Papa John Creach - fiolin

 Diskografi 
 Dragon Fly (1974) 
 Red Octopus (1975) 
 Spitfire (1976) 
 Earth (1978) 
 Freedom at Point Zero (1979) 
 Modern Times (1981) 
 Winds of Change (1982) 
 Nuclear Furniture (1984) 
 Windows of Heaven (1998)
 Jefferson's Tree of Liberty (2008)

 Referanser 

 Eksterne lenker 


  Det eldre nettstedet
  Jefferson Starship collection hos Internet Archives arkiv konsertmusikk

Kategori:Rockegrupper fra USA
Kategori:Band etablert i 1974